google/wiki40b huggingface dataset:
Rojales

Geografi

Kommunen snører seg rundt en bebygd fjelltopp. I nord går motorveien AP-7 nordover mot flyplassen i Alicante (som ligger i Elche kommune), Madrid og Barcelona, mens den samme motorveien går sørover mot San Javier flyplassen utenfor Murcia. En liten landsby som Rojales omkranser, Benijófar, er egen kommune og administrativ enhet.
Det går hovedveier til nabobyene Almoradi, Orihuela, Torrevieja og Guardamar.

Rojales (byen)

Rojales er det gamle bysentrumet i kommunen. Byen er delt i to av elven Segura, og det er mange gamle broer over denne elven. Sentrumsgatene er stort sett ganske smale, så vanlig biltrafikk kan være en selsom affære. Sentrum huser blant annet et museum, politistasjonen og noen typisk spanske forretninger.

Ciudad Quesada

Ciudad Quesada er en by-lignende urbanisasjon beliggende i Rojales kommune. «Byen» består for det meste av store bolighus og byggefelt og i nærheten av byporten finner man også et lite sentrum med flere butikker, restauranter, barer, banker og apotek. Det ligger også en norsk skole i Ciudad Quesada.

Doña Pepa

Doña Pepa er en urbanisasjon i utkanten av Ciudad Quesada.

Historie

Kommunen utgjorde frem til 29. mai 1773 en del av kommunen Guardamar del Segura. Den har overlevd mange flommer, spesielt den i 1879 (hvor vannstanden gikk 6,54 meter over det normale), og flommene i 1946, 1948, 1973 (5,60 meter over det normale), 1982, 1987 og 1989. En annen katastrofe var jordskjelvet den 21. mars 1829, som målte 6,2 på Richters-skala. 319 hus ble ødelagt, og 81 skadd, samt personer 30 drepte og 34 skadde.

Norsk tilknytting

Det er en stor fast norsk bosetning i kommunen og nabokommunene Torrevieja, Orihuela, Benijofar og Guardamar del Segura. 
I Ciudad Quesada er det en norsk skole som har et fullverdig undervisningstilbud for barne- og ungdomsskole, samt videregående skole.
I nabokommunen Torrevieja er det norsk sjømannskirke som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 
Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by to timer nord for Rojales med bil.
Thespieus

Utseende

Middelsstore (vingespenn 40-50 millimeter), brunlige smygere, kraftige med nokså lange vinger. Oversiden er mørkbrun med hvite flekker, undersiden ofte ganske brokete: grunnfargen er gjerne gulbrun, men med mørkere og skinnende hvite flekker. Undersiden kan også være gråaktig.

Utbredelse

Slekten er utbredt i Mellom- og Sør-Amerika.
Robert Cray

Karrieren

Tidlig i tenårene begynte Cray å spille gitar, og han startet sitt første band kalt Steakface samtidig med at han begynte å studere arkitektur for å utdanne seg til arkitekt. Steakface ble beskrevet som «the best band from Lakewood you never heard of». Crays gitarspill og sang var en viktig del i låtene på bandets liste, som var skrevet av Jimi Hendrix, Quicksilver Messenger Service, Fleetwood Mac, The Grease Band, Blodwyn Pig, Jethro Tull, Spirit og The Faces.
Da han hadde fylt tyve år hadde han sett Albert Collins, Freddie King og Muddy Waters opptre på konserter, og han startet sitt eget band som han turnerte med mellom college-byer på USAs vestkyst. På slutten av 1970-tallet bodde han i Eugene i Oregon. Mens han bodde i Eugene startet han Robert Cray Band og inngikk et samarbeid med Curtis Salgado i Cray-Hawks. I filmen National Lampoon's Animal House var han bassist i bandet Otis Day and the Knights, men han ble ikke kreditert i rulleteksten. I 1982 skrev Cray kontrakt med Mercury Records, og han fikk en Grammy for det tredje albumet, Strong Persuader.
På konserter varmet Cray opp for for eksempel Eric Clapton, mens han som soloartist også spilte for fulle hus i større konsertlokaler. 
Vanligvis spiller Cray på gitarer fra Fender (Telecaster og Stratocaster), og Fender har to Robert Cray signature Stratocastere. Robert Cray Custom Shop Stratocaster produseres i USA, mens Robert Cray Standard Stratocaster er en billigere modell som produseres i Ensenada, Mexico.
På John Lee Hookers album Boom Boom spiller Cray gitarsoloen i nummeret «Same Old Blues Again», og på albumet The Healer spiller han en gitarsolo i «Baby Lee». Robert Cray Band spiller med  Hooker på tittelsporet til albumet Mr. Lucky. Her spiller Cray sologitar, synger og småprater han med Hooker gjennom hele sangen.
Robert Cray ble invitert til å opptre under «Guitar Legends»-konsertene i Sevilla, Spania under Expo '92. Der spilte han et av sine signaturnumre, «Phone Booth». En av de andre legendariske gitaristene som opptrådte på den samme blueskonserten var Albert Collins.
Han fortsatte å reise på turneer, og å gjøre nye opptak. Cray opptrådte på Crossroads Guitar Festival, og åpnet for Eric Clapton på verdensturneen hans i 2006–2007. I Fargo, Nord-Dakota kompet han for Clapton under Cream-nummeret «Crossroads».
Marylebone Cricket Club

Marylebone Cricket Club (MCC) er en privat klubb som ble grunnlagt i 1787. Klubben var det overordnede organ for både engelsk og internasjonal cricket frem til 1993, da det internasjonale cricketforbundet (ICC) overtok klubbens internasjonale plikter og England and Wales Cricket Board tok over dens engelske plikter. MCC har fremdeles copyright på cricketlovene, selv om ICC ønsker å overta også dette, slik at det har mer frihet til å innføre de nødvendige endringer i spillets regler. Også at ICC flyttet crickets hovedsentral fra Lord's til Dubai viser at de ønsker et brudd med MCC og med dens historiske betydning.
MCC holder til ved Lord's cricketbane, som den også eier. Tilskuerpaviljongen op banen er reservert MCC. MCCs medlemmer har også spesielle rettigheter som tilskuere ved alle kamper som spilles på Lord's.
Som styrende organ for engelsk cricket var det MCC som organiserte engelske landslag, og i alle andre typer kamper enn Testkamper spilte laget som MCC, snarere enn England. Dette var tilfelle helt frem til 1976-77, da det engelske laget turnerte Australia som MCC for siste gang.
Nå til dags driver klubben et treningssenter for unge crickettalenter, så vel som bridge-, tennis- og golfavdelinger.
Klubben fikk i en periode en del dårlig publisitet da den nektet å godta kvinnelige medlemmer helt frem til 1998. På tross av klubbens ledelse oppnådde ikke forslaget om kvinnelig medlemskap 66% av stemmene før den britiske regjeringen truet med å fjerne rettighetene til lotteriorganisering dersom ikke klubben åpnet for å ha kvinnelige medlemmer. Frem til 1998 var Dronningen av Storbritannia den eneste kvinne som fikk lov til å oppholde seg i paviljongen mens kamper pågikk.
Helsingfors–Tallinn-tunnelen

Helsingfors–Tallinn-tunnelen er en foreslått undersjøisk tunnel som vil gå under Finskebukta og knytte den finske hovedstaden med den estiske. 
Tunnelens lengde vil bli mellom 60 og 80 km avhengig av traséen, og den vil dermed bli den lengste undersjøiske tunnelen i verden. Prosjektet drives forover av ordførerne i Tallinn og Helsingfors, henholdsvis Edgar Savisaar og Jussi Pajunen. Begge byene har lovet €100 000 til forberedende undersøkelser, selv om de relevante myndighetene i hvert land ikke har godtatt å bidra med noen form for finansiering. Det planlegges å sende en søknad til EU for å skaffe de resterende nødvendige midlene for en grundigere kartlegging, noe man regner med  vil koste mellom 500 000 og 800 000 euro. Den 13. januar 2009 skrev aviser om at søknaden til EU gjennom Interreg, et program for å stimulere interregionalt samarbeid, hadde blitt avslått. En ekspert ved Finlands utenriksdepartement foreslo at avslaget kan ha vært på grunn av politisk spenning innen Estland, mellom den nasjonale administrasjonen og byen Tallinn, som kontrolleres av rivaliserende politiske grupper. Uansett sier begge byene at de vurderer å dekke kostnadene til en forundersøkelse selv.
Kostnaden til å bygge selve tunnelen varierer, fra om lag en milliard euro for en godstunnel, til mange milliarder euro dersom passasjerer skal kunne reise gjennom den. Det tenkes at de økonomiske fordelene vil bli betydelige, både ved økt samarbeid og økonomisk integrasjon mellom de to byene (København og Malmö har blitt brukt som eksempel), og i et bredere perspektiv på grunn av bekvemme passasjerreiser mellom det sørlige Finland og de baltiske statene og en fast forbindelse for godstrafikk mellom Finland og Rail Baltica, som er et jernbaneprosjekt som vil forbinde Baltikum med Polen, Tyskland og resten av Europa.
Bishops Lydeard

Historie

Landsbyens navn er antagelig knyttet til Gisa, biskop av Wells fra 1060 til 1088, og som var en av de fremste episkopal landeierne i Somerset på tiden til undersøkelsen i Domesday Book (1086) ble foretatt. Andre ledd i stedsnavnet er en sammensetning av to angelsaksiske personnavn, Lide (tilsvarende Lloyd) og Geard, sistnevnte er bevart som et lokalt navn, «Yarde». Foruten å være et personnavn har geard betydningen «gjerde, innhengning, gårdsplass eller bosted».
Cotford St Luke er en ny landsby, bygget i den sørlige delen av sognet Bishops Lydeard, som ble et adskilt sogn i 2011, utskilt fra Bishops Lydeard.
Bjørn-Kristian Svendsrud

Bjørn-Kristian Svendsrud (født 10. september 1992) er en norsk politiker (FrP). Svendsrud er formann i Fremskrittspartiets Ungdom. Han er innvalgt på fylkestinget i Vestfold fra 2015, hvor han også satt som medlem av hovedutvalg for utdanning. Ved kommunevalget i 2011 ble han 1. varamedlem til kommunestyret i Horten, men rykket opp til fast medlem fra 2013. Svendsrud er utdannet jurist fra Universitetet i Oslo i 2016.
Fra 2. februar 2017 er Svendsrud leder av hovedutvalg for utdanning, mens Frode Hestnes har permisjon for å være statssekretær for helseminister Bent Høie.
Snømøll

Utseende

Små (vingespenn 7 – 12 mm), hvite til lyst okergule møll med ensfargede eller litt mønstrede vinger. Det innerste leddet på antennene er utvidet sidelengs og danner et stort "øyelokk" over hvert fasettøye, sett forfra dekker dette øyet helt. Sugesnabelen er sterkt redusert eller mangler helt. Forvingene er ensfargede eller med små, svarte flekker eller brune bånd, tilspisset ytterst. De har middels lange hårfrynser rundt spissen, svært lange langs den ytterste halvdelen av bakkanten. Bakvingene er smale med lange hårfrynser. Vingene har små pigger spredt utover overflaten.

Levevis

Biologien til snømøllene er dårlig kjent men trolig minerer larvene til alle artene i levende planter. De fleste lever i frukt eller i sevjelaget mellom barken og veden, på bjørkefamilien, slireknefamilien, soleiefamilien, sildrefamilien og bøkefamilien. Noen få lever i blader på planter i rutefamilien. De voksne møllene flyr i skumringen eller om natten. På grunn av de reduserte munndelene kan de ikke ta næring til seg.
Jeff Sagarin

Jeff Sagarin er en amerikansk sportsstatistiker som er mest kjent for å rangere lag og utøver i ulike sportsligaer, spesielt amerikansk collegefotball og -basketball. Han har bakgrunn fra Massachusetts Institute of Technology hvor han har en bachelorgrad i matematikk.
Parasmermus

Utseende

Agapanthiini er stort sett små til middelsstore, avlange, grå- eller brunaktige trebukker. Antennene er oftest ganske lange, hos hannene tydelig lengre enn kroppen. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Arten er bare kjent fra Vietnam.
Interstellar sky

En interstellar sky er en ansamling av gass, plasma og romstøv som danner noe som er tykkere enn gjennomsnittet i det interstellare materie. Avhengig av tettheten, størrelsen og temperaturen til en interstellar sky kan hydrogen være nøytralt (H I-region), ionisert (H II-region) eller molekylært (molekylsky). Stjernetåker er en type interstellare skyer som er synlige, enten ved at de lyser selv eller ved at de blokkerer bakenforliggende lys. Stjernetåker er dessuten vanligvis dannet av materialer fra stjerner. En interstellar sky kan være usynlig og kan være naturlig dannet fra materialer fra det interstellare materie.
Interstellare skyer gir også et medium for studiet av tilstedeværelsen og proporsjonene av metaller i verdensrommet. Tilstedeværelsen og andelen av disse elementene kan bidra til å utvikle teorier om hvordan de ble dannet. Dette er av spesiell interesse når proporsjonene ikke er konsistent med hva som kan forventes å oppstå fra stjerner som følge av fusjon og på den måten antyde alternative måter, for eksempel spallasjon av kosmisk stråling.
Vladivostoktid

Vladivostoktid (russisk: владивостокское время – vladivostokskoje vremja) eller VLAT, oppkalt etter byen Vladivostok, er en tidssone i Russland. Den ligger 10 timer foran UTC (UTC+10) og 7 timer foran Moskvatid (MSK+7). 
Vladivostok sommertid (VLAST) tilsvarer UTC+11, fremdeles 7 timer foran Moskva (MSD+7). 
Grunnet bruken av dekrettid i Russland ligger tiden én time foran standardtiden for den aktuelle tidssonen.
Smalelva (Trøgstad)

Smalelva er navnet på et lite vassdrag i Trøgstad, Østfold. Det er en samling av flere bekker og småelver som drenerer nordover på nordsiden av Monaryggen. Den lengste kalles Vestelva og har utspring i Stuputbekken ved Langset, som ligger ved kommunegrensen mot Eidsberg, ikke langt fra Momarken. Østelva kommer fra området ved Lauvhøgda lenger øst i kommunen. De to elvene renner sammen ved Strønes før utløpet i Øyeren ved Mønster bru på fylkesvei 115. Vestelva har en lengde på 10,5 kilometer, Østelva ca. 7,5 kilometer.
Kapurthala (distrikt)

Demografi

Ved folketellingen i 2011 var det 817 668 innbyggere i distriktet, mot 754 521 i 2001. Den urbane befolkningen utgjør 34,90 % av befolkningen.
Barn i alderen 0 til 6 år utgjorde 10,11 % i 2011. Antallet jenter i den alderen per tusen gutter er 872 i 2011 mot 785 i 2001.
Atactolema

Utseende

Små til middelsstore, blanke bladbiller.

Levevis

I likhet med de fleste andre bladbiller lever disse artene på planter. Denne artens vertsplante er ukjent.

Utbredelse

Slekten er bare kjent fra Afrika.
Kolonne

En kolonne er vanligvis et troppforband oppstilt med jevnstore underavdelinger på lik avstand fra hverandre. Kolonneform ble anvendt frem til Napoleonkrigen ofte under strid, særlig der man tenkte å sette inn det avgjørelse støtet. Kolonnens store dybde underbygger støtet og gir den økt kraft, men medfører ikke noen sterk ildutvikling. På grunn av ildvåpnene har kolonneformen opphørt å være kampform og anvendes kun for eksersis og kortere forflytninger.
Statens operahøgskole

Statens operahøgskole var en høgskole for operasangere. Den ble etablert 1964 som en toårig operaklasse ved Statens teaterskole. I 1974 fikk skolen navnet Statens Operaskole. Skolen fikk i 1983 navnet Statens operahøgskole. 
Skolen holdt i årene 1969–82 til på Veitvet i Oslo sammen med Østlandets musikkonservatorium. I perioden 1984–2003 holdt den til på Tjuvholmen sammen med Balletthøgskolen, og fra 2003 holder den til i Kunsthøgskolen i Oslo på Grünerløkka.
I 1996 ble den en del av Kunsthøgskolen i Oslo, hvor den er en egen avdeling under navnet Operahøgskolen. I dag holder skolen til i eget scenekunstbygg på Grünerløkka sammen med ballettutdanninga og teaterutdanninga.
Hron

Historie

Navnet på elven ble første nevnt i år 170 e.Kr., da den romerske keiseren Marcus Aurelius skrev Meditasjoner ved Hron (latin Granova). Det første navnet som dukket opp i middelalderen var Gron (1075). Fra 1600-tallet og frem til 1930-tallet ble elven benyttet til tømmerfløting.
Furuset Forum

Historie

Før 1998 spilte Furuset Ishockey sine hjemmekamper i Furuset ishall.
Rangareddi (distrikt)

Demografi

Ved folketellingen i 2011 var det 5 296 396 innbyggere i distriktet, mot 3 575 064 i 2001. Den urbane befolkningen utgjør 70,32 % av befolkningen.
Barn i alderen 0 til 6 år utgjorde 11,24 % i 2011 mot 13,99 % i 2001. Antallet jenter i den alderen per tusen gutter er 947 i 2011 mot 959 i 2001.
Kristne fagforeninger

Kristne fagforeninger oppsto i Tyskland mot slutten av 1800-årene, som en reaksjon på de frie fagforeningene som hadde en sosialistisk ideologi. 
De kristne fagforeningene ble grunnlagt med et kristent verdisyn og som partipolitisk nøytrale enhetsfagforeninger. I 1901 slo de gjenværende kristne fagforeningene seg sammen i Gesamtverband der christlichen Gewerkschaften Deutschlands (GCG). Fagforeningene er ikke knyttet til noen bestemt konfesjon.
Pratt & Whitney R-985

Historie

Tidlige versjoner av  Wasp Junior ble brukt i flere mindre sivile og militære fly. Typen ble mer populær sent på 1930-tallet. Den ble valgt for Lockheed Model 10A Electra to-motors fly såvel som for andre to-motors sivilfly som Lockheed Model 12A Electra Junior, Beechcraft Model 18 og Grumman G-21 Goose Amfibiefly. Den ble også brukt på en-motors, som Beechcraft Staggerwing, Howard DGA-15 og Spartan Executive. 
Wasp Junior ble også brukt til britiskbygde fly som Avro Anson og Airspeed Oxford to-motors skolefly. Andre verdenskrig førte til produksjon av mange tusen Wasp Junior.
Frem til andre verdenskrig var den nærmeste konkurrent Wright Aeronauticals R-975 Whirlwind. I løpet av krigen ble Wasp Junior brukt i større utstrekning enn R-975. Wright stoppet produksjon av denne modellen i 1945.
Pratt & Whitney stoppet produksjonen av  Wasp Junior i 1953, etter å ha bygget 39 037 motorer. Mange  Wasp Junior-motorer er fremdeles i bruk på eldre bushfly og jordbruksfly såvel  som i veteranfly som opprinnelig var utstyrt med andre motorer for et enklere vedlikehold siden reservedeler for Wasp Junior er lettere tilgjengelig.
U20-VM i friidrett 2018 – Tikamp menn

Tikamp for menn under U20-VM i friidrett 2018 ble arrangert på Ratina stadion i Tammerfors 10 og 11. juli 2018.
WWE Evolution

Historie

I 2003 gikk det rykter om at Ric Flair (jobber nå for World Wrestling Entertainment) skulle lage en versjon av Four Horsemen med Triple H, Randy Orton, og Batista. Denne gruppen ble grunnlagt, men under navnet Evolution istedenfor Four Horsemen, og med Triple H som leder istedenfor Ric Flair. De hadde mange funksjoner som den originale Horsemen hadde, dominerte tittlene på RAW og sloss med RAWs beste wrestlere. Gruppen døde sakte mellom august 2004 og oktober 2005. Orton ble kastet ut av gruppen etter at han vant World Heavyweight Championship. I februar 2005, forlot Batista grupen etter å ha vunnet Royal Rumble, i en historie linje hvor Triple H prøvde å forsvare tittelen sin mot Batista. Gjennom en Triple H hiatus, "byttet" Ric Flair "ansikt", og på WWE Homecoming, returnerte Triple H som et "ansikt" , men "ble hel igjen" på slutten av kvelden, og slo Ric Flair i ansiktet med en slegge og endte Evolution. I 2007's Raw 15th anniversary, var det en Evolution reunion, Randy Orton nektet å delta og istedenfor utfordret han Ric Flair, Batista og Triple H i en match hvor han var på lag med Edge og Umaga, og på den samme tiden en reunion med Edge som Rated RKO for en natt.
Kakao

Bruk

Kakao blir benyttet i drikker, som for eksempel varm sjokolade og sjokolademelk, og til å lage sjokolade. Det er en vanlig ingrediens i forskjellige kaker, som sjokoladekake eller brownies. Som oftest tenker man på kakao i forbindelse med søte matvarer, men i blant annet i meksikansk matlaging er det ikke uvanlig å bruke kakao som ingrediens uten sukker, som for eksempel i chiligryter.

Produksjon

Treet krever tropisk klima for å trives, altså cirka 20 grader nord og sør for ekvatoren. Største produsent i verden er Elfenbenskysten som står for over 1 million tonn av en totalproduksjon på vel 3 millioner tonn, altså en tredel. Andre betydelige produsenter er Indonesia, Ghana, Nigeria, Brasil, Kamerun og Ecuador. Det finnes tre hovedsorter av kakao: Forastero, Criollo, og Trinitario. Forastero står for 95% prosent av produksjonen, Criollo gir en bedre kvalitet, men lavere avkastning og er mer mottakelig for sykdommer og Trinitario er en hybrid av de to andre. 
En del kakaopulver er også behandlet med en prosess som på engelsk kalles "dutch processing". Denne prosessen fjerner en del av bitterheten i kakaoen, og gjør den mildere i smaken og mørkere i fargen. Dette er noe av grunnlaget for den særegne smaken til kjekstyper som Oreo's, som benytter det som ofte kalles sort kakao, som altså er kakao som er mye behandlet på denne måten.

Innholdsstoffer i kakao

Over halvparten av kakao er fett (kakaofett) og cirka 12 % protein. Totalt er det antatt at kakao inneholder cirka 300 forskjellige stoffer, deriblant mye antioksidanter, og alkaloidene teobromin og koffein.

Kakao og dyr

Kakao og sjokolade kan være livstruende for hunder (trolig også for katter og hester), på grunn av innholdet av stoffene teobromin og koffein. For hester er kakao regnet som dopingmiddel ved konkurranser. Inntak av kakao kan blant annet forårsake takykardi, hallusinasjoner, alvorlig diaré, epileptiske anfall, hjerteinfarkt, innvendige blødninger eller død. Tegn på forgiftning opptrer vanligvis 6-12 timer etter inntak av stoffet. Dødelig dose av teobromin og koffein er om lag 100-200 mg/kg, men individuelle variasjoner gjør at død kan inntreffe ved langt lavere doser.
Den 76. Oscar-utdelingen

Vinnere og nominasjoner

Oscar-vinnerne står i uthevet skrift.
Djupadalen

Djupadalen er et utmarksområde i Haugesund. Det er kalt Djupadalen, men det er flere daler. Det er mange parkeringsplasser rundt Djupadalen. Djupadalen har også grillplasser, men disse er bare lov å bruke noen ganger i året. Djupadalen har alt fra menneskelagde strender til sompte skoger. Djupadalen har også en liten klatrepark. Mange av Djupadalens trær ble planta av Severin Malmin og hans elever. Malmin har en egen gate i Haugesund oppkalt etter seg. Noen av de mer populære plassene i Djupadalen er Såt, Steinsfjellet, Krokavatnet, Kringsjåhytta, Håvåshytta og Eivindsvannet. Djupadalen er inngangen til Haugesund, byheiene.
Centro Comercial Santafé

Centro Comercial Santafé er et kjøpesenter i Suba nord i Bogotá. Det ligger langs Autopista Norte, ved Calle 183. Kjøpesenteret har rundt 485 forretninger fordelt på 3 etasjer og et gulvareal på 250 000 m², og er dermed Colombias fjerde største kjøpesenter. Det har også en kino med ti saler. Senteret åpna i mai 2006.
UNIX System III

UNIX System III, eller System 3, var en versjon av operativsystemet UNIX lansert av AT&Ts Unix Support Group (USG) i slutten av 1981. Systemet ble tilgjengelig utenfor utviklingsmiljøet i Bell Labs i 1982.
UNIX System III var en blanding av flere interne Unix-varianter hos AT&T: PWB/UNIX (Programmer's Work Bench) 2.0, sanntidssystemet UNIX/RT, CB UNIX, UNIX/TS 3.01 og UNIX/32V samt UNIX versjon 7. Det var at6ts første forsøk på å etablere UNIX som kommersielt produkt og etablere en standard for UNIX-baserte operativsystemer i markedet. System III kjørte på DEC PDP-11 og VAX datamaskiner.
System III introduserte nye egenskaper i UNIX – som navngitte pipes ('named pipes'), systemkallet og kommandoen uname og kjørekø. Det inneholdt også flere forbedringer av Unix versjon 7, utviklet utenfor Bell Labs. Viktige utvidelser introdusert i  Berkeley Software Distribution (BSD),  som C Shell (csh), nettverksstøtte og skjerm-redigering var imidlertid utelatt. 
AT&Ts tyngde i markedet og tydelige satsing på UNIX gjennom USG, gjorde at en rekke leverandører valgte å bruke System III som basis for egne kommersielle UNIX-systemer. Noen av disse var HP-UX fra Hewlett-Packard, IRIX fra Silicon Graphics, IS/3 fra Interactive Systems, PC-UX fra NEC, Venix fra VenturCom og Xenix fra Microsoft.
Operativsystemet ble kalt System III fordi hovedkomponentene var UNIX/TS 3.0.1 og CB UNIX 3, tidligere interne UNIX-versjoner ved Bell Labs. Produkt-dokumentasjonen refererer til systemet som UNIX Release 3.0, og det fantes aldri UNIX-versjoner som ble kalt System I eller System II. Forgjengeren til System III utenfor Bell Labs var UNIX Versjon 7.
Der kom heller ingen offisiell utgave av UNIX/TS 4.0, som naturlig ville ha blitt kalt System IV. System III ble derfor etterfulgt av UNIX System V, som var basert på UNIX/TS 5.0 og en rekke eksterne komponenter, blant annet fra BSD.